Sauvat eivät kestäneet suomalaishiihtäjän menoa | Urheilu | Iltalehti.fi
Sauvat eivät kestäneet suomalaishiihtäjän menoa
Lauantai 16.1.2010 klo 16.11 Lari Lehtonen joutui vaihtamaan kaksi kertaa sauvaa miesten 15 kilometrin perinteisen hiihtotavan kilpailussa Viron Otepäässä. Lari Lehtonen hiihti kauden parastaan. (PEKKA AHO / LKA)
LUE MYÖSTynkäkisa tarjosi Lehtoselle kauden parasta
Voittoon hiihti Tshekin Lukas Bauer. Virolaiset Andrus Veerpalu ja Jaak Mae veivät toisen ja kolmannen sijan. Veerpalu jäi voittajalle 16,9 sekuntia ja Mae 41,6 sekuntia.Kisan paras suomalainen oli 18:nneksi sijoittunut Lari Lehtonen 1.41,4 minuuttia voittajaa hitaampana. Tero Similä oli 28:s (-2.09,7) ja Jussi Simula 45:s (-3.27,2). Ville Nousiainen keskeytti.Lehtonen oli tyytyväinen kilpailuunsa, vaikka joutui vaihtamaan kahdesti sauvaa.- Sauvan hihna löystyi heti alkukilometreillä. Sain varasauvan ja sitten omani taas takaisin, kun hihna oli kiristetty. Ilman muuta kauden parasta hiihtoa ja pystyin hiihtämään kaiken aikaa kovaa. Alkuviikosta oli pientä flunssaa, joten siihen nähden ihan herkkää menoa, Lehtonen kertoi.Nousiainen keskeytti jo ensimmäisellä kierroksella.- Kun tultiin ensimmäiseen kovaan nousuun, niin totesin, että pitoa ei ole ollenkaan. Oli aivan mahdotonta yrittää eteenpäin. Jostakin syystä purkkikeleillä on ollut vaikeuksia pidon kanssa. Alku kulki ihan mukavasti ja tuntuu, että olen palautunut Tourin rasituksista. Harmi homma, että kävi näin, Nousiainen totesi.Maailmancup jatkuu Otepäässä sunnuntaina sprinttikisoilla. IL-STT